5 dood, 2 beseer tydens Durban-ongelukOngeluk op die R102 tussen Umhlanga en Durban ( 8 Julie 2017) Foto: Netcare 911 Vyf persone is dood en twee tieners ernstig beseer tydens ŉ ongeluk Saterdagaand op die R102 tussen Umhlanga en Durban, naby die Phoenix-afrit. Nick Dollman, woordvoerder van Netcare 911, het gesê paramedici is omstreeks 20:40 na die toneel ontbied waar twee motors in ŉ ongeluk betrokke was. “Vyf persone, twee mans en drie vroue, insluitend albei bestuurders, is op die toneel dood. Die persone was tussen 25 en 50 jaar oud,” het Dollman verduidelik. “Twee persone het die ongeluk oorleef en was in een van die voertuie vasgekeer. Brandbestryders moes van meganiese toerusting gebruik maak om hulle te bevry.” ŉ 15-jarige meisie was in ŉ kritieke toestand en is op die toneel op ŉ ventilator geplaas. ŉ 17-jarige seun het ernstige beserings opgedoen. Hulle is na ŉ hospitaal geneem vir verdere behandeling. Die polisie was op die toneel en stel ondersoek in.